Sami Niku

Sami Petteri Niku (sündinud 10. oktoobril 1996 Haapavesis) on Soome jäähokimängija, kes mängib kaitsjana Soome kõrgliigaklubis Jyväskylä JYP.

Ta alustas JYP-is ka klubikarjääri. Soome kõrgliigas debüteeris ta hooajal 2014/15.

2015. aastal valis Winnipeg Jets ta NHL-i draftis 198. valikuna. 2017. aasta mais sõlmis ta Jetsiga kolmeaastase lepingu. Peaaegu kogu esimese hooaja mängis ta American Hockey League'is (AHL) Jetsi tütarklubis Manitoba Moose. Hooaeg 2017/18 oli tema jaoks AHL-is väga resultatiivne (16+38). Hooaja lõpus pälvis ta AHL-i hooaja parimale kaitsemängijale antava Eddie Shore Award'i, lisaks valiti ta liigahooaja sümboolsesse koosseisu ja uustulnukate sümboolsesse koosseisu.https://www.eliteprospects.com/player/92502/sami-niku (vaadatud 2.2.2023) NHL-is debüteeris Niku 3. aprillil 2018 mängus Montreal Canadiensi vastu ja lõi selles mängus kohe ka värava.

2021. aasta septembris sõlmis ta üheaastase lepingu Montreal Canadiensiga.

2022. aasta juulis naasis ta JYP-i, kellega sõlmis üheaastase lepingu.

2016. aastal tuli Niku Soome kuni 20-aastaste koondisega juunioride maailmameistriks.

 Viited 

 Välislingid 
 Sami Niku NHL.com lehel
 Sami Niku hockeydb.com lehel

Kategooria:Soome jäähokimängijad
Kategooria:JYP-i mängijad
Kategooria:Winnipeg Jetsi mängijad
Kategooria:Montreal Canadiensi mängijad
Kategooria:Sündinud 1996